આજના સમયમાં પોલીસમેનને લોકો લાંચિયા અને હેરાન કરનાર તરીકે જુએ છે પરંતુ મારા કેસમાં ઈશ્વરે સાચો પોલીસ સહાયક મારી પાસે મોકલ્યો હતો. તેઓએ કોઈ પણ આશા વગર જે માનવતા દાખવી, સાચી સલાહ આપી અને સમયસર મદદ કરીને મારી જિંદગી બચાવી તેને કેમ કરીને ભુલાય ? આજે બે વર્ષ થયાં તે છતાં એ પોલીસ સહાયકને હું અવારનવાર યાદ કરું છું. જ્યારે પણ કોઈ પોલીસમેનને જોઉં ત્યારે મને એમની યાદ આવે છે. મેં અને મારા પુત્રએ તેમને શોધવાના અનેક પ્રયત્નો કર્યા પણ હજુ સુધી શોધી શક્યા નથી.